Bejaarde fietsryer sterf in Boksburg-ongelukArgieffoto Foto: Netcare911 ‘n Bejaarde fietsryer is Maandagoggend dood nadat ŉ voertuig hom in Boksburg in Gauteng getref het. Santi Steinmann, ŉ woordvoerder van Netcare 911, het gesê die ongeluk het in Atlasweg plaasgevind. “Die oorsaak van die ongeluk is nog onbekend en word deur die polisie ondersoek,” het Steinmann in ŉ verklaring gesê. Sy sê die man, in sy 60’s, was reeds dood toe paramedici by die toneel opgedaag het. Die man se naam is nog nie bekend gemaak nie.